Որքան էլ խուսափեր նման զգացմունքային մանրամասներից, Մուսթաֆան չէր կարողանում հիշողությունից ջնջել հարևաններին բաժանելու համար սառնարանի դարակներում դասավորված աշուրեով ապակյա ամանները: Ի տարբերություն մյուս քաղցրավենիքների՝ աշուրեն ընտանիքից բացի նաև հարևանների համար էին պատրաստում: Դրա համար էլ շատ էին անում, տարբեր բաղադրիչներով: Յուրաքանչյուր ամանը գոյատևման, հանդուրժողականության, առատության նշան էր: Մուսթաֆայի՝ այդ քաղցրավենիքի հանդեպ ունեցած մեծ սերը բացահայտվեց, երբ իրեն վստահված աշուրեն դռնեդուռ հարևաններին բաժանելու փոխարեն ամբողջովին կերավ: